IZBORNOM VEĆU

FILOZOFSKOG FAKULTETA

UNIVERZITETA U BEOGRADU

Odlukom Izbornog veća Filozofskog Fakulteta od 14.05.2021. godine izabrani smo u komisiju za ocenu kandidata na konkursu za izbor jednog docenta za užu naučnu oblast *Opšta filozofija*, s težištem istraživanja *Savremena filozofija devetnaestog, dvadesetog i dvadesetprvog veka*. Na konkurs se javio samo jedan kandidat, dr Andrej Jandrić, koji je i do sada bio docent na Odeljenju za filozofiju. Pošto smo proučili konkursni materijal koji je kandidat priložio, podnosimo Izbornom veću sledeći

IZVEŠTAJ

*Priložena biografija kandidata*

Docent dr ANDREJ JANDRIĆ je podneo sledeću BIOGRAFIJU: Rođen je 1976. godine u Beogradu. Završio Osnovnu školu „Braća Ribar” (danas „Kralj Petar I“), a potom Matematičku gimnaziju u Beogradu. 1995. godine upisao studije filozofije na Filozofskom fakultetu u Beogradu. Diplomirao u aprilu 2000. s radom „Vitgenštajnova filozofija matematike“. Osnovne studije završio s prosečnom ocenom 9,94, dok je diplomski rad odbranio sa ocenom 10. Godine 2000. upisao je postdiplomske studije, a magistrirao 2004. odbranivši rad „Vreme, promena, kontinuitet“. Postdiplomske studije završio je s prosečnom ocenom 10. Godine 2005. bio je dobitnik nagrade „Dr Zoran Đinđić“ za najbolji magistarski odnosno diplomski rad iz filozofije ili sociologije. Više godina je bio nosilac stipendije Republičke fondacije za razvoj umetničkog i naučnog podmlatka. Doktorirao 2011. godine odbranivši disertaciju s naslovom “Razlikovanje između onoga što se može iskazati i onoga što se može jedino pokazati u Vitgenštajnovom *Tractatusu*“ pod mentorstvom prof. dr Miloša Arsenijevića. Godine 2004. godine realizovao kraći studijski boravak u Oksfordu pod mentorstvom prof. Timotija Vilijamsona. Izlagao je svoje naučne rezultate na brojnim nacionalnim i internacionalnim konferencijama, među kojima su: Beogradsko-riječki susreti (Beograd, 2010), Contemporary Philosophical Issues (Rijeka 2014, 2016), Modal Epistemology and Metaphysics (Beograd, 2014), Wittgenstein and Pragmatism (Helsinki, 2016), Graz-Belgrade Philosophy Meeting (Grac, 2016), Language, Metaphysics and Epistemology (Beograd, 2016), Reasoning and Analytic Methods (Bratislava 2017), Topics in Analytic Philosophy (Temišvar 2017, Beograd 2018), Devitt's 80th: Many Faces of Philosophy (Maribor, 2018), Metaphysics (Dubrovnik, 2018), Fifth Annual Conference of the Society for the Metaphysics of Science (Toronto, 2019). Ove godine član je Programme Committee of the Sixth Annual Conference of the Society for the Metaphysics of Science, koja će se održati online. Više godina je držao predavanja na međunarodnom doktorskom kursu *Mind, World and Action*, na Inter-univerzitetskom centru (IUC) u Dubrovniku, Hrvatska. Učesnik je na domaćem naučnom projektu projektu *Logičko-epistemološki osnovi nauke i metafizike* Ministarstva prosvete, nauke i tehnološkog razvoja Republike Srbije (179067), kao i na međunarodnom projektu *Metametaphysics* Sveučilišta u Rijeci, Hrvatska (uniri-human-18-239). Član je sledećih profesionalnih udruženja: Srpsko filozofsko društvo, Hrvatsko društvo za analitičku filozofiju, British Wittgenstein Society i Society for the Metaphysics of Science. Od 2004. do 2008. godine bio je član redakcije časopisa *Theoria*. Objavio je članke u prestižnim međunarodnim naučnim časopisima, kao što su *Philosophical Studies* (“‘The king of France is bald’ reconsidered: a case against Yablo”, 2014) i *Erkenntnis* (“Content extraction, ontological mootness and nominalism: difficulties on the easy road”, forthcoming). Članak objavljen u *Philosophical Studies* nekoliko puta je citiran u uglednim međunarodnim naučnim časopisima, kao što su *Philosophical Studies*, *Synthese* i *Topoi*, a naveden je i u *Stanford Encyclopedia of* *Philosophy*. Preveo je Vitgenštajnova *Predavanja i razgovore o estetici, psihologiji i religioznom verovanju*, kao i članke pojedinih uglednih filozofa. Na Filozofskom fakultetu u Beogradu zaposlen je od marta 2001. godine, a od 2011. radi kao docent. Drži predavanja i vežbe na osnovnim, master i doktorskim studijama. Na studentskim evaluacijama ocenjen je najvišim ocenama: od 4,44 do 5. Bio je mentor završnih, diplomskih i master radova; predsednik ili član mnogih komisija za odbranu završnih master radova, među kojima su: „Čalmersova metaontologija“ Miloša Panajotova, „Sajderov četvorodimenzionalizam“ Nikole Stamenkovića, „Problem P-pravila u Karnapovoj logičkoj sintaksi jezika“ Danila Sremčevića, „O jednoj zaboravljenoj alternativi Kantor-Dedekindovoj teoriji kontinuuma: infinitezimalizam od Lajbnica do osnivača nearhimedovske geometrije“ Saše Popovića, „Hanslikov formalizam i njegovi najuticajniji savremeni predstavnici“ Sanje Srećković, „Mektagartov paradoks i spor temporalista i atemporalista kao njegova posledica“ Strahinje Đorđevića, „Deklarativnost sudova ukusa“ Marka Stankovića, „Raselov neutralni monizam i perceptivno znanje“ Eme Brajković; kao i predsednik ili član mnogih komisija za odbranu doktorskih disertacija, među kojima su: „Modalna epistemologija i eksplanatorni jaz: značaj argumenta na osnovu zamislivosti zombija“ Duška Prelevića, „Performativi i refleksivna komunikacijska namera“ Ivane Stojanović Prelević, „Kondicionali, kontekst i saznanje“ Jelene Ostojić, „Ontološka plauzibilnost: ispitivanje osnovnih pretpostavki savremene ontološke misli“ Aleksandra Novakovića, „Kripke i Vitgenštajn: značenje, skepticizam i problem istine“ Miloša Šumonje, „Dve verzije inferencijalnog kontekstualizma“ Filipa Čukljevića, „Protivčinjeničke verovatnoće“ Nenada Filipovića. Pored toga, 2015. godine bio je predsednik komisije za odbranu doktorske disertacije Radmile Jovanović Kozlowski “Hintikka’s Defense of Realism and the Constructivist Challenge” na Univerzitetu Charles de Gaulle Lille 3 u Lilu, Francuska, a 2018. predsednik komisije za odbranu doktorske disertacije Ines Skelac „Logika i ljudsko zaključivanje“ na Sveučilištu u Rijeci, Hrvatska. Više godine je član Komisije za organizovanje i ocenjivanje prijemnog ispita na Odeljenju za filozofiju.

*Priložena bibliografija kandidata*

Docent dr ANDREJ JANDRIĆ je podneo sledeću bibliografiju: [[1]](#footnote-2)

1. „Trenutna stanja i stanja na intervalima“, *Theoria* 47 (1/2), 2005, str. 35-55, COBISS.SR-ID: 146040076, M 24

2. „Elementi vremena i njegov tok“, *Theoria* 49 (3), 2006, str. 111-123, COBISS.SR-ID: 145955084, M 26

3. „Lajbnicova kritika kartezijanskih principa kretanja“, *Theoria* 49 (3), 2007, str. 39-52, COBISS.SR-ID: 146001420, M 24

4. „Vitgenštajn o estetici, psihoanalizi i religiji“, u: Ludvig Vitgenštajn, *Predavanja i razgovori o estetici, psihologiji i religioznom verovanju*, Clio, Beograd, 2008, str. 85-112, ISBN 978-86-7102-327-6, COBISS.SR-ID 151926796, M 44

5. „Normativnost u *Tractatusu*“, *Theoria* 54 (3), 2011, str. 5−26, COBISS.SR-ID: 187293964, M 24

6. „Rezolutne interpretacije Vitgenštajnovog argumenta protiv mogućnosti privatnog jezika“, u: M. Arsenijević(prir.), *Beogradsko-riječki susreti: zbornik filozofskih radova*, Institut za filozofiju Filozofskog fakulteta Univerziteta u Beogradu, 2013, str. 65−91, ISBN 978-86-88803-29-8, COBISS.SR-ID 197441548, 14 Vitgenštajn L. 81:165, M 14

7. „’The king of France is bald’ reconsidered: a case against Yablo“, *Philosophical Studies* 169 (2), 2014, str. 173−181, DOI 10.1007/s11098−013−0164−0, M 21A

8. „Fikcionalni entiteti kao artefakti: neki problemi teorije Ejmi Tomason“, *Theoria* 59 (2), 2016, str. 5−16, DOI 10.2298/THEO1602005J, M 24

**9. „Verbalni i neverbalni sporovi u ontologiji i metaontologiji“, u: M. Arsenijević i Ž. Lazović (prir.), *U sećanje na Svetlanu Knjazev-Adamović*, Srpsko filozofsko društvo i Institu za filozofiju Filozofskog fakulteta Univerziteta u Beogradu, Beograd, 2016, str. 121-142, ISBN 978-86-6427-053-3, M 14**

**10. “Review of Tuomas E. Tahko, An Introduction to Metametaphysics (Cambridge: Cambridge University Press, 2015), 258 pp.”, *Prolegomena* 15(2), 2016, pp. 215-219, M26**

**11. „Fikcionalni junaci i moguće osobe: Libesmanova odbrana Kripkea”, *Stvarnost i privid: filozofski problemi predstavljanja*, Krovovi, Sremski Karlovci, 2016, str. 103-113, ISBN 978-86-81349-37-3 (SFD), M63**

**12. “Meaning as Use: From Wittgenstein to Google’s Word2vec” (zajedno sa I. Skelac), u: S. Skansi (ed.), Guide to Deep Learning Basics, Springer, Cham, 2020, pp. 41-53, DOI 10.1007/978-3-030-37591-1\_5, M 13**

**13. „Realistička i antirealistička interpretacija Vitgenštajnove rasprave o sleđenju pravila“, *Theoria* 64(1), 2021, str. 31-50, DOI 10.2298/THEO2101031J, M 24**

**14. “Content Extraction, Ontological Mootness and Nominalism: Difficulties on the Easy Road”, forthcoming in *Erkenntnis*, DOI** [**10.1007/s10670-020-00304-6**](https://philpapers.org/go.pl?id=JANCEO&proxyId=&u=http%3A%2F%2Fdx.doi.org%2F10.1007%2Fs10670-020-00304-6)**, M 21A**

*Analiza priloženih radova:*

U konkursnoj dokumentaciji kandidat je u štampanom obliku priložio tekstove navedene pod brojevima od 7 do 14.Ograničićemo se na analizu radova koji su objavljeni od poslednjeg izbora u zvanje a koje je kandidat označio boldom.

Bibliografiju kandidata (od poslednjeg izbora u zvanje docenta) čine sledeći radovi i jedan prikaz:

**1. „Verbalni i neverbalni sporovi u ontologiji i metaontologiji“, u: M. Arsenijević i Ž. Lazović (prir.), *U sećanje na Svetlanu Knjazev-Adamović*, Srpsko filozofsko društvo i Institu za filozofiju Filozofskog fakulteta Univerziteta u Beogradu, Beograd, 2016, str. 121-142, ISBN 978-86-6427-053-3, M 14**

**2. “Review of Tuomas E. Tahko, An Introduction to Metametaphysics (Cambridge: Cambridge University Press, 2015), 258 pp.”, *Prolegomena* 15(2), 2016, pp. 215-219, M26**

**3. „Fikcionalni junaci i moguće osobe: Libesmanova odbrana Kripkea”, *Stvarnost i privid: filozofski problemi predstavljanja*, Krovovi, Sremski Karlovci, 2016, str. 103-113, ISBN 978-86-81349-37-3 (SFD), M63**

**4. “Meaning as Use: From Wittgenstein to Google’s Word2vec” (zajedno sa I. Skelac), u: S. Skansi (ed.), Guide to Deep Learning Basics, Springer, Cham, 2020, pp. 41-53, DOI 10.1007/978-3-030-37591-1\_5, M 13**

**5. „Realistička i antirealistička interpretacija Vitgenštajnove rasprave o sleđenju pravila“, *Theoria* 64(1), 2021, str. 31-50, DOI 10.2298/THEO2101031J, M 24**

**6. “Content Extraction, Ontological Mootness and Nominalism: Difficulties on the Easy Road”, forthcoming in *Erkenntnis*, DOI** [**10.1007/s10670-020-00304-6**](https://philpapers.org/go.pl?id=JANCEO&proxyId=&u=http%3A%2F%2Fdx.doi.org%2F10.1007%2Fs10670-020-00304-6)**, M 21A.**

1. U tekstu „Verbalni i neverbalni sporovi u ontologiji i metaontologiji“ Jandrić iznosi istoriju nastanka metaontologije i ispituje razliku između ontoloških i metaontoloških sporova posebno razmatrajući tezu Ilaj Herša da su ontološki sporovi samo verbalni, kao i tezu Teodora Sajdera da su oni supstancijalni. Autor analizira Heršovu tvrdnju da je spor između endurantista i perdurantista verbalan kao i tezu da je takav i spor između mereoloških nihilista i mereoloških univerzalista. U tekstu se razmatra Sajderova reakcija na ove teze kao i analiza spora između Herša i Sajdera koju daje Džerald Marš. Autor kritikuje Maršovu tezu da je i ovaj spor verbalan pokazujući da se Herš i Sajder ne slažu u pogledu činjenica.

2. U prikazu “Review of Tuomas E. Tahko, An Introduction to Metametaphysics” Jandrić daje pozitivnu ocenu knjige *An Introduction to Metametaphysics* (2015). On ističe da je autor knjige teška metafizička pitanja obradio na pristupačan i podsticajan način.

3. U tekstu „Fikcionalni junaci i moguće osobe: Libesmanova odbrana Kripkea”, Jandrić analizira formalnu rekonstrukciju argumenta koji Sol Kripke iznosi u prilog tvrđenju da su junaci fikcije apstraktni objekti. Ovu rekonstrukciju, koju daje Dejvid Libesman, Jandrić kritikuje ukazujući na suvišnu restriktivnost nekih od Libesmanovih pretpostavki, na primer da bi Libesman „mogao da dokaže Kripkeovo tvrđenje da Šerlok Holms nije moguća osoba i bez pretpostavke o tranzitivnosti relacije dostižnosti“ (str. 112). Istovremeno, zaključuje Jandrić, pojam nužnosti koji Libesman koristi u svojoj rekonstrukciji slabiji je od onog koji zahteva Krepkeov argument.

4. U koautorskom tekstu “Meaning as Use: From Wittgenstein to Google’s Word2vec”, Skelac i Jandrić se bave značajem Vitgenštajnove teorije značenja za razvoj modela mašinskog prevođenja koji koristi Google budući da se u datom modelu značenje reči identifikuje s obzirom na kontekst upotrebe. Autori posebno naglašavaju značaj Vitgenštajnove distinkcije između reči sa jasnim granicama primene i onih čija upotreba počiva na porodičnim sličnostima.

5. U tekstu „Realistička i antirealistička interpretacija Vitgenštajnove rasprave o sleđenju pravila“ Jandrić razmatra Kripkeovu interpretaciju Vitgenštajnovog razmatranja o sleđenju pravila. Ova interpretacija poznata je kao skeptički paradoks. Jandrić razmatra Kripkeovo rešenje i tezu da je Vitgenštajn sa semantičkog realizma *Tractatusa* prešao na semantički antirealizam u *Filozofskim istraživanjima*. Analizirajući problem kroz prizmu Vitgenštajnove distinkcije između kriterijuma i simptoma, Jadrić zaključuje da razlika između realizma i antirealizma ne počiva na distinkciji između uslova istinitosti i asertibilnosti.

6. U tekstu “Content Extraction, Ontological Mootness and Nominalism: Difficulties on the Easy Road”Jandrić kritički preispituje nominalističku strategiju koju Stiven Jablo iznosi u knjizi *Aboutness*. Jablo predlaže novu strategiju koja nije bazirana na parafraziranju kojim se eliminišu apstraktni entiteti poput brojeva. Autor ukazuje na sporne karakteristike ove metodologije.

*Zaključak i predlog komisije*:

Na osnovu biografije, bibliografije kao i analize objavljenih radova kandidata, smatramo da dr Andrej Jandrić poseduje široko i temeljno znanje o raznim pravcima filozofije devetnaestog, dvadesetog i dvadesetprvog veka. U fokusu kandidatovog interesovanja su pravci u okviru savremene filozofije, kao i metaontološka razmatranja. Dr Jandrić se posebno bavi istorijskom analizom filozofije Ludviga Vitgenštajna kao i aktualnim logičko-metafizičkim temama. Posebno se izdvajaju rasprave o aktualnim tezama Stivena Jabloa objavljene u dva vodeća svetska časopisa, u *Philosophical Studies* (2014) i *Erkenntnis* (prihvaćen za obajvljivanje, DOI [10.1007/s10670-020-00304-6](https://philpapers.org/go.pl?id=JANCEO&proxyId=&u=http%3A%2F%2Fdx.doi.org%2F10.1007%2Fs10670-020-00304-6)).

Kandidat je učestvovao na velikom broju međunarodnih i domaćih konferencija. Izdvaja se rad sa dr Jovanović Kozlowski izlagan na konferenciji u Torontu 2019. godine na kojoj su bila neka od vodećih imena iz oblasti filozofije nauke i savremene metafizike.

Dr Jandrić je aktivan u međunarodnoj saradnji. Više godina je držao predavanja na međunarodnom doktorskom kursu *Mind, World and Action*, na Inter-univerzitetskom centru (IUC) u Dubrovniku, Hrvatska. Takođe, ima žive odnose sa kolegama u regionu i svetu što omogućava unapređenje nastave u Beogradu, primenjivanje savremenih metoda i razmatranje aktuelnih tema iz filozofije. Kvalitet njegovog pedagoškog rada potvrđuju i odlične ocene koje redovno dobija na studentskim evaluacijama.

Na osnovu svega iznetog, predlažemo Izbornom veću da podrži naš predlog da se dr Andrej Jandrić reizabere za docenta za užu naučnu oblast *Opšta filozofija*, s težištem istraživanja *Savremena filozofija devetnaestog, dvadesetog i dvadesetprvog veka*,na Odeljenju za filozofiju Filozofskog fakulteta u Beogradu.

U Beogradu, 16. 9. 2021.

Članovi komisije:

dr Miroslava Trajkovski, vanredni profesor

dr Ljiljana Radenović, redovni profesor

dr Predrag Krstić, naučni saradnik, Institut za filozofiju i društvenu teoriju

1. Boldom su označeni radovi objavljeni od poslednjeg izbora u zvanje (22. 11. 2016). [↑](#footnote-ref-2)